Ehdotus neuvoston asetus tietyistä Liberiaan kohdistuvista rajoittavista toimenpiteistä annetun asetuksen (EY) N:o 1030/2003 muuttamisesta . /* KOM/2003/0535 lopull. */





Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä annetun asetuksen (EY) N:o 1030/2003 muuttamisesta . (komission esittämä) PERUSTELUT (1) Yhdistyneiden Kansakuntien turvallisuusneuvosto päätti 1 päivänä elokuuta 2003 hyväksymässään päätöslauselmassa 1497 (2003) valtuuttaa Yhdistyneiden Kansakuntien jäsenvaltiot perustamaan Liberiaan monikansalliset valvontajoukot tukemaan 17 päivänä kesäkuuta 2003 tehdyn tulitaukosopimuksen täytäntöönpanoa ja vapauttamaan aseiden ja niiden kaltaisten tarvikkeiden vienti sekä teknisen koulutuksen tai avun antaminen monikansallisille joukoille Yhdistyneiden Kansakuntien turvallisuusneuvoston päätöslauselman 1343 (2001) mukaisesta kiellosta. (2) Neuvoston olisi tämä kehitys huomioon ottaen tarkasteltava uudelleen Liberiaan ja neuvoston asetuksen (EY) N:o 1030/2003 kohdistuvia rajoittavia toimenpiteitä koskevaa yhteistä kantaa 2001/357/YUTP, jossa muun muassa kielletään antamasta Liberialle aseisiin ja niiden kaltaisiin tarvikkeisiin liittyvää teknistä koulutusta ja apua. Komissiota pyydettiin epävirallisesti laatimaan tarvittava ehdotus yhteisön asianomaisiksi toimenpiteiksi. (3) Komissio esittää näin ollen 16 päivänä kesäkuuta 2003 annetun neuvoston asetuksen (EY) N:o 1030/2003 muuttamista päätöslauselman 1497 (2003) mukaiseksi. Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä annetun asetuksen (EY) N:o 1030/2003 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 301 artiklan, ottaa huomioon ... koskevan ... 2003 annetun yhteisen kannan 2003/.../YUTP [1], [1] EYVL L [...], [...], s. [...]. ottaa huomioon komission ehdotuksen [2], [2] EUVL C [...], [...]. s. [...]. sekä katsoo seuraavaa: (1) Yhdistyneiden Kansakuntien turvallisuusneuvoston 1 päivänä elokuuta 2003 hyväksymässä päätöslauselmassa 1497 (2003) valtuutettiin Yhdistyneiden Kansakuntien jäsenvaltiot perustamaan Liberiaan monikansalliset valvontajoukot tukemaan 17 päivänä kesäkuuta 2003 tehdyn tulitaukosopimuksen täytäntöönpanoa ja vapauttamaan aseiden ja niiden kaltaisten tarvikkeiden vienti sekä teknisen koulutuksen tai avun antaminen monikansallisille joukoille 7 päivänä maaliskuuta 2001 hyväksytyn Yhdistyneiden Kansakuntien turvallisuusneuvoston päätöslauselman 1343 (2001) mukaisesta kiellosta. (2) Yhteisessä kannassa 2001/357/YUTP [3], sellaisena kuin se on viimeksi muutettuna 19 päivänä toukokuuta 2003 vahvistetulla yhteisellä kannalla 2003/365/YUTP [4] ja 16 päivänä kesäkuuta 2003 annetulla asetuksella (EY) N:o 1030/2003 [5], määrättiin Liberiaan kohdistuvista rajoittavista toimenpiteistä. ........... 2003 vahvistetussa yhteisessä kannassa 2003/.../YUTP määrätään yhteisön nykyisen järjestelyn muuttamisesta Yhdistyneiden Kansakuntien turvallisuusneuvoston päätöslauselman 1497 (2003) mukaiseksi. [3] EYVL L 126, 8.5.2001, s. 1. [4] EYVL L 124, 20.5.2003, s. 49. [5] EYVL L 150, 18.6.2003, s. 1. (3) Asetusta (EY) N:o 1030/2003, jossa muun muassa kielletään antamasta Liberialle aseisiin ja niiden kaltaisiin tarvikkeisiin liittyvää teknistä koulutusta ja apua, olisi näin ollen muutettava. (4) On välttämätöntä, että tämä asetus tulee voimaan kiireellisenä, ON ANTANUT TÄMÄN ASETUKSEN: 1 artikla Korvataan komission asetuksen (EY) N:o 1030/2003 1 artiklan 2 kohta seuraavasti: "2. Edellä 1 kohdassa mainittua kieltoa ei sovelleta: a) sellaisen teknisen koulutuksen ja avun antamiseen, joka on tarkoitettu yksinomaan tukemaan Liberiassa olevia monikansallisia valvontajoukkoja ja niiden käyttöön, jos jäsenvaltion, johon palvelujen tarjoaja on sijoittautunut, liitteessä I mainitut toimivaltaiset viranomaiset ovat antaneet luvan tällaiseen toimintaan; b) sellaiseen muuhun teknisen koulutuksen ja avun antamiseen, johon Yhdistyneiden Kansakuntien turvallisuusneuvoston päätöslauselman 1343 (2001) 14 kohdan nojalla perustettu komitea on ennalta myöntänyt poikkeuksen. Kyseisiä poikkeuksia myöntävät tämän asetuksen liitteessä I mainitut jäsenvaltioiden toimivaltaiset viranomaiset." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja